ΚΕΝΤΡΟ ΙΣΤΟΡΙΚΗΣ ΚΑΙ ΠΑΙΔΑΓΩΓΙΚΟ ΤΜΗΜΑ ΠΕΡΙΦΕΡΕΙΑ ΘΕΣΣΑΛΙΑΣ

 ΛΑΟΓΡΑΦΙΚΗΣ ΕΡΕΥΝΑΣ ΠΡΟΣΧΟΛΙΚΗΣ ΕΚΠΑΙΔΕΥΣΗΣ ΠΕΡΙΦΕΡΕΙΑΚΗ ΕΝΟΤΗΤΑ

 «Ο ΑΠΟΛΛΩΝ» ΚΑΡΔΙΤΣΑΣ ΠΑΝΕΠΙΣΤΗΜΙΟ ΘΕΣΣΑΛΙΑΣ ΚΑΡΔΙΤΣΑΣ

 ΔΗΜΟΣ ΚΑΡΔΙΤΣΑΣ

ΠΡΟΚΗΡΥΞΗ 9ου ΠΑΝΕΛΛΗΝΙΟΥ ΣΥΝΕΔΡΙΟΥ

Ο ΧΟΡΟΣ ΣΤΗN KOINOTHTA: ΤΕΛΕΤΟΥΡΓΙΕΣ, ΔΡΩΜΕΝΑ, ΠΑΝΗΓΥΡΙΑ, ΕΚΠΑΙΔΕΥΣΗ

26, 27, 28 Σεπτεμβρίου 2025

Το Κέντρο Ιστορικής και Λαογραφικής Έρευνας «ΑΠΟΛΛΩΝ» Καρδίτσας, το Παιδαγωγικό Τμήμα Προσχολικής Εκπαίδευσης-Πανεπιστήμιο Θεσσαλίας η Περιφέρεια Θεσσαλίας-Περιφερειακή Ενότητα Καρδίτσας και ο Δήμος Καρδίτσας οργανώνουν το 9ο Πανελλήνιο Συνέδριο με θέμα «Ο Χορός στην Κοινότητα: Τελετουργίες, Δρώμενα, Πανηγύρια, Εκπαίδευση», το οποίο θα πραγματοποιηθεί στις 26, 27 και 28 Σεπτεμβρίου 2025 στην Καρδίτσα. Στόχος του Συνεδρίου είναι να αναδείξει και να παρουσιάσει την εξελικτική πορεία του χορού στον χρόνο και τον χώρο, από το χωριό στη σύγχρονη αστική ελληνική κοινωνία και να φωτίσει τους πολλαπλούς του ρόλους στα σύγχρονα κοινωνικά, πολιτισμικά, καλλιτεχνικά, ακαδημαϊκά και παιδαγωγικά πλαίσια.

Ενδεικτικές θεματικές του 9ου Πανελλήνιου Συνεδρίου είναι:

* Χορός και τελετουργίες
* Χορός και δρώμενα
* Χορός και πανηγύρια
* Χορός και χορευτικοί σύλλογοι
* Χορός και εκπαίδευση
* Χορός και πολιτιστική διαχείριση (άυλη πολιτιστική κληρονομιά, φεστιβάλ, σεμινάρια)
* Ο Χορός στις κοινότητες (αγροτικές, αστικές, διασποράς)
* Η εξελικτική πορεία του χορού
* Ο χορός ως επαγγελματική απασχόληση

Η πρώτη ημέρα του 9ου Πανελλήνιου Συνεδρίου είναι αφιερωμένη στις εναρκτήριες ομιλίες και το τιμητικό αφιέρωμα στον Βάλτερ Πούχνερ, Επίτιμο και Ομότιμο Καθηγητή του ΕΚΠΑ, συγγραφέα, κριτικό και η δεύτερη και τρίτη στις ανακοινώσεις των εισηγητών. Η διάρκεια των ανακοινώσεων είναι δεκαπέντε λεπτά.

Σας προσκαλούμε να λάβετε μέρος στο 9ο Πανελλήνιο Συνέδριο συμπληρώνοντας τα έγγραφα που επισυνάπτουμε έως τις 30 Μαΐου μαζί με ένα σύντομο βιογραφικό.

**Διεύθυνση αποστολής και επικοινωνίας:**

Κέντρο Ιστορικής και Λαογραφικής Έρευνας «Ο ΑΠΟΛΛΩΝ» Καρδίτσας, Βασιλικής Μετάξη 7, τ. κ. 43100, Καρδίτσα, τηλ. 2441072337, κιν. 6938749249, ηλεκτρονική διεύθυνση: koziou51@gmail.com

 Για την Οργανωτική Επιτροπή

Η Πρόεδρος του Κέντρου Ιστορικής

και Λαογραφικής Έρευνας

«Ο ΑΠΟΛΛΩΝ» Καρδίτσας

Βασιλική Κοζιού-Κολοφωτιά

Εκπαιδευτικός-Ερευνήτρια

Τοπικής Ιστορίας και Λαογραφίας